ชวาทซ์บวร์ค-ซ็อนเดิร์สเฮาเซิน

ชวาทซ์บวร์ค-ซ็อนเดิร์สเฮาเซิน เป็นอดีตราชรัฐเล็ก ๆ ในประเทศเยอรมนี ตั้งอยู่ในพื้นที่ที่ปัจจุบันเป็นรัฐทือริงเงินโดยมีเมืองหลวงอยู่ที่ซ็อนเดิร์สเฮาเซิน 

 ประวัติศาสตร์ 
ชวาทซ์บวร์ค-ซ็อนเดิร์สเฮาเซิน เดิมเป็นเคาน์ตีจนถึงปี ค.ศ. 1697 และในปีนั้นได้รับการยกฐานะเป็นราชรัฐ ซึ่งดำรงอยู่จนกระทั่งการล่มสลายของสถาบันกษัตริย์เยอรมันในปี ค.ศ. 1918 อันเป็นผลมาจากการปฏิวัติเยอรมัน ค.ศ. 1918–1919 หลังการปฏิวัติ รัฐนี้กลายเป็นสาธารณรัฐและเข้าร่วมกับสาธารณรัฐไวมาร์ ในฐานะรัฐหนึ่งของเยอรมนี ต่อมาในปี ค.ศ. 1920 ได้รวมกับรัฐขนาดเล็กอื่น ๆ ในภูมิภาคจัดตั้งเป็นรัฐทือริงเงินBeate Häupel: Die Gründung des Landes Thüringen. Staatsbildung und Reformpolitik 1918–1923. Weimar / Köln / Wien 1995, , S. 29 f. 

ชวาทซ์บวร์ค-ซ็อนเดิร์สเฮาเซินมีพื้นที่ 862 ตร.กม. (333 ตร.ไมล์) ประชากร 85,000 คน (ค.ศ. 1905) โดยมีเมืองสำคัญในรัฐ ได้แก่ อาร์นสตัดท์ , ซ็อนเดิร์สเฮาเซิน, เกเริน, ลังเงิอวีเซิน, กรอสไบรเทินบัค, เอเบเลเบน, กรอเซอแนห์ริช , กรอยเซิน และ พลัวเออ

 ดูเพิ่ม 
 ราชวงศ์ชวาทซ์บวร์ค

 อ้างอิง 

หมวดหมู่:รัฐในสมาพันธรัฐเยอรมัน
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:รัฐในสมาพันธรัฐเยอรมันเหนือ
หมวดหมู่:รัฐในจักรวรรดิเยอรมัน
หมวดหมู่:รัฐในสาธารณรัฐไวมาร์
หมวดหมู่:รัฐสิ้นสภาพในประเทศเยอรมนี
หมวดหมู่:ราชรัฐในอดีต
หมวดหมู่:ราชวงศ์ชวาทซ์บวร์ค